
    Bucureşti, 26.02.2003









         Nr.23/261/2002

AVIZ

asupra propunerii legislative privind constituirea şi utilizarea fondurilor destinate stimulării personalului Autorităţii Naţionale pentru Protecţia Consumatorului şi al oficiilor pentru protecţia consumatorilor

 judeţene, respectiv al municipiului Bucureşti



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, cu propunerea legislativă privind constituirea şi utilizarea fondurilor destinate stimulării personalului Autorităţii Naţionale pentru Protecţia Consumatorului şi al oficiilor pentru protecţia consumatorilor judeţene, respectiv al municipiului Bucureşti, primită cu adresa nr.464 din 16 decembrie 2002.



Potrivit art.60 din Regulamentul Camerei Deputaţilor, Comisia pentru industrii şi servicii a dezbătut propunerea legislativă în şedinţele din 4 şi 11 februarie 2003.



Membrii comisiei au examinat proiectul de lege supus aprobării, expunerea de motive, punctul de vedere al Guvernului şi avizul Consiliului Legislativ.



În urma dezbaterilor, cu unanimitate de voturi, s-a hotătât avizarea favorabilă a propunerii legislative cu amendamente admise prezentate în anexă.

                  PREŞEDINTE,                                        SECRETAR,

                    István Antal                                          Cristian Buzea

Expert,

Silvia Vlăsceanu

                                                                                                                                                                                                     Anexa

A M E N D A M E N T E    A D M I S E

asupra propunerii legislative privind constituirea şi utilizarea fondurilor destinate stimulării personalului Autorităţii Naţionale pentru Protecţia Consumatorului şi al oficiilor pentru protecţia consumatorilor

 judeţene, respectiv al municipiului Bucureşti
Nr.

crt.
Text iniţial
Amendamente propuse
Motivaţie

0
1
2
3

1.
Titlul Legii
LEGE

privind constituirea şi utilizarea fondurilor destinate stimulării personalului Autorităţii Naţionale pentru Protecţia Consumatorului şi al oficiilor pentru protecţia consumatorilor judeţene, respectiv al municipiului Bucureşti


Nemodificat


2.
I. Constituirea fondurilor de stimulare
CAPITOLUL I

Constituirea fondurilor de stimulare

Comisia pentru industrii şi servicii
Conform prevederilor Legii nr. 24/2000 privind normele de tehnică legislativă pentru elaborarea actelor normative



0
1
2
3

3. 
Art. 1. Fondurile de stimulare se constituie lunar prin aplicarea unui coeficient de 35% la valoarea amenzilor aplicate în condiţiile legii rămase definitive şi încasate de personalul din sistemul instituţional al Autorităţii Naţionale pentru Protecţia Consumatorului, denumită în continuare ANPC.
Art. 1. Fondurile de stimulare se constituie lunar prin aplicarea unui coeficient de 15% la valoarea amenzilor aplicate în condiţiile legii rămase definitive şi încasate de personalul din sistemul instituţional al Autorităţii Naţionale pentru Protecţia Consumatorului, denumită în continuare ANPC.

Comisia pentru industrii şi servicii
Conform punctului de vedere formulat de Guvernul României şi conform art. 29 alin (3) din Legea nr. 40/1991 cu privire la salarizarea Preşedintelui şi Guvernului României, precum şi a personalului Preşedinţiei, Guvernului şi a celorlalte organe ale puterii executive.



4. 
Art. 2. Coeficientul utilizat pentru constituirea fondului de stimulare se aplică numai în cazul în care amenzile aplicate sunt stabilite definitiv şi numai dacă acestea au fost valorificate şi încasate de către organele autorizate, potrivit reglementărilor legale în vigoare, iar sumele au fost încasate efectiv la bugetul de stat.
Art. 2. Coeficientul utilizat pentru constituirea fondului de stimulare, prevăzut la art. 1 se aplică în cazul în care amenzile aplicate sunt stabilite definitiv şi numai dacă acestea au fost valorificate şi încasate de către organele autorizate, potrivit reglementărilor legale în vigoare, iar sumele au fost încasate efectiv la bugetul de stat.

Comisia pentru industrii şi servicii


Conform observaţiilor din avizul favorabil dat de Consiliul Legislativ

5. 
Art. 3. Fondul de stimulare se constituie conform prevederilor de la art. 1 de către:

a) oficiile pentru protecţia consumatorilor judeţene, respectiv oficiul pentru protecţia consumatorilor al municipiului Bucureşti, din sumele provenite din activitatea proprie;

b) ANPC, din sumele provenite din activitatea proprie şi din virarea unei cote de 30% din fondul constituit la oficiile pentru protecţia consumatorilor judeţene, respectiv la oficiul pentru protecţia consumatorilor al municipiului Bucureşti din activitatea proprie.
Se elimină.

Comisia pentru industrii şi servicii
a). modul de constituire a fondului de stimulare este deja stabilit la art. 1.

b). Pentru respectarea prevederilor Legii  nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, va avea acces la stimulente numai personalul operativ, la nivelul organizaţiilor judeţene pentru protecţia consumatorului şi al oficiului pentru protecţia consumatorilor Bucureşti.



6. 
II. Utilizarea fondurilor de stimulare
CAPITOLUL II

Utilizarea fondurilor de stimulare

Comisia pentru industrii şi servicii
Conform prevederilor Legii nr. 24/2000 privind normele de tehnică legislativă pentru elaborarea actelor normative.



7. 
Art. 4. Principalele criterii de repartizare a stimulentelor pentru personalul ANPC sunt următoarele:

a) contribuţia efectivă la activitatea de încasare la bugetul de stat a amenzilor aplicate;

b) contribuţia la buna organizare şi funcţionare a activităţii proprii, la aplicarea mecanismelor de urmărire a încasării veniturilor bugetare, inclusiv prin executarea silită a creanţelor bugetare, potrivit reglementărilor legale în vigoare;

c) competenţa profesională deosebită şi disponibilitate în îndeplinirea sarcinilor şi atribuţiilor de serviciu;

d) respectarea ordinii şi disciplinei individuale sau în cadrul compartimentului de muncă pe care îl coordonează, în cazul funcţiilor de conducere;

e) contribuţia personală la promovarea şi aplicarea corectă a procedurilor şi a altor acte normative care reglementează activitatea ANPC;

f) îndeplinirea corectă şi la timp a activităţilor programate, calitatea serviciilor prestate;

g) încasarea în cel mai scurt timp a amenzilor aplicate.
Art.4. Repartizarea stimulării pentru personalul ANPC şi al oficiilor judeţene pentru protecţia consumatorului şi al municipiului Bucureşti se realizează pe baza următoarelor criterii:

Nemodificat

b) contribuţia la buna organizare şi funcţionare a activităţii proprii, la aplicarea mecanismelor de urmărire a încasării veniturilor bugetare, potrivit reglementărilor legale în vigoare;

Nemodificat

Nemodificat

Nemodificat

Nemodificat

Se elimină

Comisia pentru industrii şi servicii


Conform punctului de vedere formulat de Guvernul României 

În conformitate cu cu art. 108, cu care a fost completată Ordonanţa Guvernului nr. 11/1996 privind executarea creanţelor bugetare, se pot constitui fonduri pentru acordarea de stimulente prin reţinerea unei cote de numai 3% din sumele încasate la bugetul de stat. Ca urmare, sumele încasate la bugetul de stat nu pot fi luate în calcul la constituirea fondului de stimulente propus a se stabili în procent de 35% din valoarea acestora.

Deoarece stimulentele nu pot fi încasate decât dup încasarea amenzilor.

8. 
Art. 5. Cuantumul lunar al stimulentelor poate fi de: 

a) cel mult trei salarii de bază brute lunare pentru:

· personalul care contribuie direct la aplicarea şi încasarea amenzilor, la identificrea şi atragerea de venituri la bugetul de stat;

· personalul oficiilor judeţene pentru protecţia consumatorului, respectiv al oficiului pentru protecţia consumatorului Bucureşti care au rezultate deosebite;

· personalul de specialitate încadrat în alte compartimente decît cele menţionate la alineatele precedente, care a realizat o contribuţie excepţională, certă în activitatea ANPC;

· persoanele care ocupă funcţii de demnitari.

b) cel mult un salariu de bază brut lunar pentru celălalt personal al ANPC şi al unităţilor subordonate Autorităţii, care contribuie la buna desfăşurare a activităţii unităţii din care face parte.
Art. 5. Cuantumul lunar al stimulentelor poate fi de: 

1. cel mult trei salarii de bază brute lunare pentru:

a) personalul care contribuie direct la aplicarea şi încasarea amenzilor, la identificarea şi atragerea de venituri la bugetul de stat;

b) personalul oficiilor judeţene pentru protecţia consumatorului şi al oficiului pentru protecţia consumatorului Bucureşti care au rezultate deosebite;

c) personalul de specialitate încadrat în alte compartimente decît cele prevăzute la lit a) – c), care a realizat o contribuţie excepţională, certă în activitatea ANPC;

2. cel mult un salariu de bază brut lunar pentru celălalt personal al ANPC şi al inspectoratelor teritoriale pentru protecţia consumatorului şi al municipiului Bucureşti subordinate acesteia, care contribuie la buna desfăşurare a activităţii unităţii din care face parte.

Comisia pentru industrii şi servicii


Conform punctului de vedere formulat de Guvernul României.

Potrivit art. 20 alin (1) din Legea nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, persoanele care ocupă funcţii de demnitate publică beneficiază doar de o indemnizaţie, ca unica formă de remunerare a activităţii desfăşurate şi prin urmare acestea nu pot beneficia şi de alte drepturi salariale sau stimulente.

9. 
Art. 6. În mod excepţional, în cazuri temeinic justificate, conducerea ANPC poate aproba stimulente pentru personalul cu activitate deosebită şi peste nivelul prevăzut la art. 5 lit. a.
Se elimină

Comisia pentru industrii şi servicii
Conform observaţiilor exprimate de Consiliul Legislativ potrivit cărora norma de la art. 6 poate conduce la aprecieri subiective, mai ales pentru faptul că textul nu prevede limita maximă până la care poate fi depăşit acest nivel, lăsând să se înţeleagă că se poate stabili orice sumă. 



10. 
Art. 7. Aprobarea stimulentelor se face:
a) de către ministrul finanţelor, pentru directorii generali din cadrul ANPC, la propunerea secretarului de stat, preşedintele ANPC;

b) secretarul de stat, preşedintele ANPC pentru:

· personalul de conducere din aparatul propriu, exclusiv cel prevăzut la lit. a), 

precum şi pentru personalul de execuţie din aparatul propriu, la propunerea conducerii direcţiilor din cadrul ANPC;

· directorii şi directorii adjuncţi din cadrul oficiilor judeţene pentru protecţia

consumatorului, respectiv ai oficiului pentru protecţia consumatorului Bucureşti.

c) directorii oficiilor judeţene pentru protecţia consumatorului, respectiv ai oficiului pentru protecţia consumatorului Bucureşti, pentru:

· personalul din aparatul propriu, exclusiv cel prevăzut la lit. b), la propunerea şefilor de compartimente ale oficiilor judeţene pentru protecţia consumatorului şi al municipiului Bucureşti.


Art. 7. Acordarea stimulentelor se aprobă de către:

Se elimină 

1. secretarul de stat, preşedintele ANPC pentru:

a) personalul de conducere din aparatul propriu, precum şi pentru personalul de execuţie din aparatul propriu, la propunerea conducerii direcţiilor din cadrul ANPC;

b) directorii sau, în absenţa acestora, directorii adjuncţi din cadrul oficiilor judeţene pentru protecţia consumatorului şi ai oficiului pentru protecţia consumatorului Bucureşti.

2. directorii oficiilor judeţene pentru protecţia consumatorului şi ai oficiului pentru protecţia consumatorului Bucureşti, pentru personalul propriu, la propunerea şefilor de compartimente

Comisia pentru industrii şi servicii
Conform observaţiilor exprimate de Consiliul Legislativ potrivit cărora prevederea de la art. 7 lit a) este nejustificată întrucât ANPC nu se află nici în coordonarea şi nici în subordonarea Ministerului Finanţelor Publice 

11. 
III. Dispoziţii finale
CAPITOLUL III

Dispoziţii finale

Comisia pentru industrii şi servicii


Conform prevederilor Legii nr. 24/2000 privind normele de tehnică legislativă pentru elaborarea actelor normative

12. 
Art. 8. Secretarul de stat, preşedintele Autorităţii Naţionale pentru Protecţia Consumatorului, în cazuri temeinic justificate, poate aproba redistribuirea unor fonduri de stimulare între structurile Autorităţii.


Art. 8. Preşedintele Autorităţii Naţionale pentru Protecţia Consumatorului, în cazuri temeinic justificate, poate aproba redistribuirea unor fonduri de stimulare între structurile Autorităţii.

Comisia pentru industrii şi servicii
Conform observaţiilor exprimate de Consiliul Legislativ şi conform art. 3 alin. (1) din Hotărârea Guvernului nr. 166/2001 privind organizarea şi funcţionarea Autorităţii Naţionale pentru Protecţia Consumatorului, funcţia îndeplinită de conducerea  acestei autorităţi este aceea de “preşedinte”



13. 
Art. 9. Plata stimulentelor se face, de regulă, o dată pe lună, în cursul lunii curente pentru luna expirată sau în lunile următoare, după primirea aprobării conducerii ierarhic superioare.
Art. 9. Plata stimulentelor se face, de regulă, o dată pe lună, în cursul lunii curente pentru luna expirată sau în lunile următoare, cu aprobarea conducerii ierarhic superioare.

Comisia pentru industrii şi servicii


Înlocuirea s-a făcut pentru o exprimare mai riguroasă

14. 
Art. 10. Stimulentele acordate sunt supuse impozitării, prin cumulare cu celelalte drepturi salariale primite în cursul lunii respective, potrivit legii. Stimulentele nu fac parte din salariul de bază, nu se suportă din fondul de salarii, iar asupra lor nu se calculează C.A.S., fondul pentru plata ajutorului de şomaj şi contribuţia pentru pensia suplimentară.


Nemodificat


15. 
Art.11. Sumele rămase nefolosite la sfârşitul lunii, respectiv al anului, se reportează lunar şi anual, urmând a fi utilizate cu aceeaşi destinaţie.
Art.11. Sumele rămase nefolosite la sfârşitul lunii, se reportează lunar, urmând a fi utilizate cu aceeaşi destinaţie.

Comisia pentru industrii şi servicii


Se elimină referirile la perioada anuală, deoarece orice exerciţiu bugetar se încheie la sfârşitul unui an calendaristic

16. 
Art. 12. Evidenţierea în contabilitate a fondurilor de stimulare se efectuează potrivit normelor stabilite de Ministerul Finanţelor.
Art. 12. Evidenţierea în contabilitate a fondurilor de stimulare se efectuează potrivit normelor stabilite de Ministerul Finanţelor Publice.

Comisia pentru industrii şi servicii


Modificarea s-a făcut pentru completarea denumirii instituţiei

17. 
Art. 13. Sumele incluse în fondul de stimulare în mod necuvenit, prin nerespectarea reglementărilor legale, vor fi deduse din fondul de stimulare constituit în perioadele următoare şi vor fi virate la bugetul de stat.
Art. 13. Sumele incluse în fondul de stimulare în mod necuvenit, vor fi deduse din fondul de stimulare constituit în perioadele următoare şi vor fi virate la bugetul de stat.

Comisia pentru industrii şi servicii


Se elimină expresia “prin nerespectarea reglementărilor legale”, ca fiind redundantă

18. 
Art. 14. Personalul însărcinat cu exercitarea controlului financiar preventiv din cadrul ANPC şi al unităţilor subordonate acesteia are obligaţia de a verifica corecta constituire şi utilizare a fondurilor de stimulare şi de a nu permite constituirea şi, după caz, plata acelor stimulente care nu se încadrează în normele legale, informând despre aceasta organele de conducere ierarhic superioare.


Nemodificat


                                     PREŞEDINTE,                                                                                  SECRETAR,

                                       István Antal                                                                                    Cristian Buzea

Expert,

Silvia Vlăsceanu
